Zagreb, 20. travnja 2023.g.

**Z A P I S N I K**

sa **5. sjednice** Povjerenstva za odlučivanje o sukobu interesa održane dana 20. travnja 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač, Ines Pavlačić i Ana Poljak

**Iz Ureda Povjerenstva:** Majda Uzelac, Ivan Matić, Mia Jurinić, Daniel Žabčić i Marko Matić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Članica Povjerenstva Nike Nodilo Lakoš predlaže da se točka 2. predmet P-147/21, obveznik MIHAEL GRBAVEC, općinski načelnik Općine Vratišinec, skine s dnevnog reda. Utvrđuje se da članovi Povjerenstva jednoglasno prihvaćaju ovako izmijenjeni prijedlog dnevnog reda.

Predsjednica Povjerenstva predlaže usvajanje zapisnika sa 1., 2., 3. i 4. sjednice te poziva članove da se izjasne o tome da li prihvaćaju navedene zapisnike. Utvrđuje se da članovi Povjerenstva jednoglasno prihvaćaju navedene zapisnike.

**Prelazi se na raspravljanje o 1. točci dnevnog reda.**

Član Povjerenstva Igor Lukač kao izvjestitelj u predmetu **P-274/19, obveznik ZLATKO PINJUH, općinski načelnik Općine Čeminac do 27. lipnja 2022.g.**,navodi kako jeu navedenom predmetu Povjerenstvo pokrenulo postupak zbog moguće povrede članka 7. podstavka c) ZSSI/11-a, koja proizlazi iz podnošenja Zamolbe Općinskom vijeću Općine Čeminac da plaćanje troškova pravosudnih postupaka koji se vode protiv dužnosnika Zlatka Pinjuha, zbog sumnji da je u svojstvu općinskog načelnika poduzimao radnje na teret Proračuna Općine Čeminac čime je Općini nanesena šteta od najmanje 63.000,00 kn, preuzme Općina Čeminac. Izvjestitelj iznosi utvrđenja iz predmetnog spisa i predlaže da Povjerenstvo donese odluku da je obveznik u ovom slučaju počinio povredu članka 7. c) ZSSI/11-a te da mu se izrekne sankcija obustave isplate dijela neto mjesečne plaće u ukupnom iznosu od 5.308,91 eura /40.000,00 kn, koja će se trajati deset mjeseci i izvršit će se u deset uzastopnih mjesečnih obroka.

Predsjednica Povjerenstva Aleksandra Jozić-Ileković predlaže da se utvrđena povreda članka 7. u ovom slučaju stavi u korelacijom s člankom 5. ZSSI/11-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-13/23, obveznik MARIO MOHARIĆ, općinski načelnik Općine Goričan do 19. svibnja 2021.g.,** navodi kako je vezano uz navedeni predmet provedena redovita provjera izvješća o imovinskom stanju obveznika u kojem je utvrđen određeni nesklad prijavljene imovine u izvješću o imovinskom stanju s imovinom utvrđenom u postupku provjere na temelju podataka pribavljenih od nadležnih tijela. Izvjestiteljica iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članka 8. i 9. ZSSI/11-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Ines Pavlačić kao izvjestiteljica u predmetu **M-78/23, na zahtjev obveznika DAVORA DESKARA, direktora trgovačkog društva DRAFT d.o.o. za poticanje gospodarskog razvoja, savjetovanje, zastupanje i turistička agencija** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Član Povjerenstva Igor Lukač kao izvjestitelj u predmetu **M-86/23, na zahtjev obveznika VLADIMIRA KUBELKE, direktora trgovačkog društva KOMUNALNO JOSIPDOL d.o.o. za komunalne djelatnosti** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Ines Pavlačić kao izvjestiteljica u predmetu **M-88/23, na zahtjev obveznika DARKA SAFTIĆA, člana Uprave – direktora trgovačkog društva VELETRŽNICA RIBE POREČ društvo s ograničenom odgovornošću za ulov i trgovinu ribom** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-99/23, na zahtjev Andreje Tanasković, pročelnice u Gradu Vrbovcu**,iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositeljici da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Ana Poljak kao izvjestiteljica u predmetu **P-100/23, na zahtjev Ivice Domaćinovića, administrativnog tajnika načelnika u Općini Bošnjaci** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositelju da očitovanje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,15 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković ,dipl.iur.**